ועדת הכספים, כנסת 24, פרוטוקול מספר 259, 2022-04-13 11:30

אלכס קושניר: אני מחדש את הדיון, אנחנו עוברים לסעיף השני בסדר היום, הצעת חוק הגדלת נקודות זיכוי להורים במס הכנסה והגדלת מענק עבודה - - - חבר'ה, תהיו איתי בבקשה.

אלכס קושניר: אני שמח לומר שהגענו לסיכומים, גם עם הקואליציה וגם עם האופוזיציה, לגבי החוק הזה - - - חבר'ה, תהיו איתי בבקשה, ינון.

ינון אזולאי: כן, אנחנו איתך.

אלכס קושניר: אז אני אומר, אני שמח לומר שאנחנו הגענו להסכמות עם האופוזיציה ועם הקואליציה לגבי החוק הזה, מתוך הבנה שמדובר בחקיקה מיטיבה שמסייעת לשכבות החלשות, ומשחררת הכנסה פנויה למשפחות העובדות.

אלכס קושניר: אני רק מזכיר, שעבור הורים שמגדלים ילדים מגיל שש עד 12 אנחנו נותנים נקודת זיכוי נוספת גם לאב וגם לאם, וזה מגדיל את ההכנסה הפנויה למשפחה עבור ילד בכ-5,300 שקלים בשנה, כמובן ששני ילדים זה פי שניים.

אלכס קושניר: אנחנו גם הגדלנו את מענק העבודה, בהצעה המקורית הממשלתית הייתה הגדלה של 20 אחוזים ואנחנו מגדילים את זה ל-40 אחוזים, ומעבר לזה אנחנו הגדלנו את הפעימה הראשונה שתשולם בחודש יולי.

אלכס קושניר: הגענו לשתי הסכמות נוספות, לפי דרישת האופוזיציה, חה"כ גפני, חה"כ ינון אזולאי, בנושא של גיל 21, אנחנו מעריכים, בעצם מורידים את גיל הזכאות לגיל 21 ועושים את זה בהוראת שעה לשלוש שנים, תוך התחייבות להעביר את זה גם בתקציב הבא כהוראת קבע.

אלכס קושניר: מעבר לזה, דרישה נוספת של חה"כ אחמד טיבי, לגבי החלה של מענק העבודה גם עבור שכירים העובדים אצל קרובי משפחה, כפי שהיה במהלך משבר הקורונה, אנחנו מכניסים את זה גם פנימה, תמורת - - -

נעה שוקרון: לגבי המענק או לגבי התוספת?

אלכס קושניר: התוספת, כן, כלומר המענק והתוספת מן הסתם, כי אם מענק אין תוספת, הבנת?

אלכס קושניר: אם אין מענק אז אין תוספת אז כמובן, הזכאות למענק לשנת 2022.

משה גפני: זאת דרישה של אחמד טיבי שאנחנו כולנו עומדים מאחוריו.

אלכס קושניר: כן.

אחמד טיבי: תודה רבה.

אלכס קושניר: כן, אני חייב לומר, שבכל מה שקשור לגיל 21, הזכאות לגיל 21, אני באופן אישי רואה בזה כמשהו מאוד נכון וחיובי, כי זה בעצם מתמרץ את האנשים להיכנס ולהשתתף בשוק התעסוקה ונותן להם תמריץ חיובי, לכן אני מלכתחילה - - -

משה גפני: גם נשים.

אלכס קושניר: כן, אמרתי אנשים.

ינון אזולאי: לא, הוא אמר בשביל מרב מיכאלי, אנשים נשים.

נעמה לזימי: אני אמסור למרב.

אלכס קושניר: לכן אני מאוד תמכתי בצעד הזה, ואני מאוד שמח שבאמת הגענו להסכמות, ונוכל לעבור באמת להצבעה על החוק.

אגב, הדבר הזה צריך - - -

נעמה לזימי: וכל הכבוד, באמת.

צריך את הדבר הזה, אדוני.

גם הצעת שכבר הוגשה נמצאת בוועדת שרים, וזאת ההזדמנות עכשיו לתקן אותה בינתיים בתוך זה, ואני מודה באמת לפעילות של הרב גפני והרב ינון אזולאי ביחד איתך בעניין הזה - - -

משה גפני: ושלמה קרעי.

ושלמה קרעי כמובן, אבל צריך לתקן את זה גם בחקיקה - - -

משה גפני: וטיבי.

בגלל שאין שום הסבר - - -

אחמד טיבי: יעקב אשר, אתה מסתכן בהמשך הכהונה שלך בכנסת.

אין בהיגיון - - -

אחמד טיבי: פעמיים הוא אמר לך טיבי ואתה שותק.

אני, מהאקונומיקה לא שומע עכשיו שום דבר.

אלכס קושניר: איך הגעת לאקונומיקה?

בניקיונות לפסח.

נעמה לזימי: פסח.

אלכס קושניר: אבל למה עם אקונומיקה?

ינון אזולאי: פסח, פסח, ניקיונות.

אלכס קושניר: יש חומרים הרבה יותר בריאים מאקונומיקה.

ינון אזולאי: לא, לא, מחר הוא שם מסיר שומנים.

אנחנו שמרנים.

נעמה לזימי: אני קיבלתי היום תמונות של המקרר שלי מפורק.

אחמד טיבי: רוויזיה על דברי יעקב אשר.

נירה שפק: אתה פשוט לא לומד ממנו.

אני קורא לך, יו"ר ועדת הכספים, ולממשלה, לקבל גם את התיקון הזה תוך כדי הזמן שיש לנו עכשיו, ולעשות את התיקון הזה.

אין שום היגיון - - -

אלכס קושניר: אבל אנחנו עושים את זה.

לא, כרגע זה להוראת שעה לשלוש שנים.

אלכס קושניר: כן, בסדר, יש לנו - - -

אז אני אומר לתקן את זה בחקיקה עצמה - - -

אלכס קושניר: יש לנו ראייה - - -

ואני מודה לך שההסתייגות התקבלה בחלקה.

אלכס קושניר: ואני אמרתי בצורה מפורשת מה אני חושב על זה.

100 אחוז, תודה.

אלכס קושניר: כן, שלמה בבקשה.

שלמה קרעי: תודה, אדוני היו"ר.

שלמה קרעי: אני לא אגיד לך שאני חותם בלב שלם ומסיר את ההסתייגויות שלנו בלב שלם, כי הדבר שאנחנו נאבקנו עליו, להגדיל יותר את מענקי העבודה ופחות על חשבון הכסף שמגיע רובו ככולו לעשירונים הגבוהים, את זה לא הצלחנו להשיג עדיין.

שלמה קרעי: אבל, אני רוצה שתשים לב אדוני, על מה אנחנו נאבקנו כאן, כל חברי הכנסת אני חושב, לא רק האופוזיציה, קואליציה ואופוזיציה, בתוכנית הזו.

שלמה קרעי: כל ההישגים שהושגו כאן זה בעצם לסייע יותר למעמד הביניים ומטה, למענקי עבודה לגיל 21, למענקי עבודה לכאלה שעובדים בחברות משפחתיות, נאבקנו על הכפלת מענקי העבודה והכפלתם מ-20 אחוזים ל-40 אחוזים.

שלמה קרעי: בעצם, הבאתם תוכנית מאוד לא חומלת, שמתייחסת בעיקר לחזקים, ואנחנו הטינו את הכף יותר לטובת החלשים.

שלמה קרעי: אני חושב שלא מספיק, אבל אני חושב שגם אם זה לא מספיק, זה שעכשיו הרבה יותר אנשים יקבלו את אותם מענקי עבודה וזה יסייע להם בסחרור הזה של עליות המחירים בתקופה הזו של הקורונה, אני חושב שאפשר להתקדם עם זה, ואני מודה לך על שנאבקת לפחות, רצית שלפני שבועיים זה כן יתקדם וזה לא צלח, אנחנו נצליח בזה בהמשך.

אלכס קושניר: אני באמת רוצה להגיד תודה לכולם, הייתה פה עבודה משותפת מאוד משמעותית לגבי החקיקה הזו, ואני שמח שאנחנו נמצאים לקראת ההצבעה, וזה גם סימבולי שאנחנו עושים את זה בפתחו של חג הפסח.

שלמה קרעי: אני לא אזכיר את כל השמות, אבל ינון אזולאי הוא אחד המובילים כאן.

אלכס קושניר: כן.

שלמה קרעי: אני לא אזכיר כדי לא ליפול לפה של גפני, שיגיד לי להזכיר את זה ואת ההוא.

אלכס קושניר: אני גם רוצה להביע תקווה ובקשה, שבאמת גם במליאה נוכל להעביר את זה בשבוע הראשון של הכנס, באופן מיידי, מהר ככל שניתן, כדי שאנשים יקבלו את הכסף.

אלכס קושניר: אני גם מזכיר שבכל הסוגייה הזאת של נקודות זיכוי, מדובר בחקיקה שהיא רטרואקטיבית, ונקודות הזיכוי בכל מקרה תהיינה מה-1 בינואר 2022.

אלכס קושניר: אחמד טיבי, בבקשה.

אחמד טיבי: תודה רבה כבוד היו"ר, רבותיי חברי הכנסת.

אחמד טיבי: האמת היא, שהרשימה המשותפת הגישה ורצתה להגיש הצעת חוק של 40 שקלים לשכר מינימום.

אחמד טיבי: היא חשבה ואנחנו עדיין חושבים שזה הפתרון האופטימלי הטוב ביותר, בעיקר לשכבות שצריכות את הכסף הזה.

אחמד טיבי: לא הצלחנו לשכנע את האוצר, ובמקום זה הגיע החוק הזה, מענקי עבודה ונקודות זיכוי.

אחמד טיבי: נאבקתי, בשם הרשימה המשותפת, כדי להוריד את הגיל מ-23, גם לגיל 21, ובעיקר 18.

אחמד טיבי: לא הצלחנו לגבי גיל 18, כי בהצבעות שהיו לפני שבועיים, היו אחרים שלא תמכו ולא זכינו לרוב.

אחמד טיבי: הורדה מ-23 ל-21 היא צעד בכיוון הנכון, היא נכונה והיא תעזור לפלח חשוב מאוד בקרב הצעירים.

אחמד טיבי: ניהלתי מאבק בקשר למתן מענק גם לשכיר שעובד במקום עבודה אצל קרוב משפחה שלו.

אחמד טיבי: בתקופת הקורונה זה היה קיים בהוראת שעה, ועכשיו החוק הדיר אותם ולא הסכים שקרובי משפחה יקבלו.

אחמד טיבי: זה היה פוגע בחברה הערבית, פוגע פגיעה קשה ומדיר אותה ומפלה אותה לרעה.

אחמד טיבי: לפני שעה קלה הגענו לסיכום, אני רוצה להודות ליו"ר הוועדה, אבל בעיקר אני גם רוצה להודות לחבריי לאופוזיציה, בעיקר לחברי - - -

אלכס קושניר: ובקואליציה.

אחמד טיבי: ינון אזולאי, וגם לכל חברי הקואליציה שיתמכו.

אחמד טיבי: אני חושב שהחוק הזה יעבור בתחילת מושב הכנסת, בתמיכת קואליציה ואופוזיציה כאחד.

אלכס קושניר: תודה רבה, ואני רק רוצה - - -

ינון אזולאי: תודה, כי אני גם רוצה אם אפשר.

אלכס קושניר: תודה נוספת לחה"כ נירה שפק, ששבוע שעבר התחילה את הדיון הזה, או יותר נכון עוררה את הדיון הזה מחדש וגרמה לכך שהתקרבנו בהסכמות, והיום אנחנו בעצם מדברים על חוק שהוא מוסכם על האופוזיציה והקואליציה בתקופה הטרופה הזו, זה לא דבר שהוא מובן מאליו.

אלכס קושניר: כן חה"כ נירה, ואז חה"כ גפני.

נירה שפק: אחרון חביב ינון, אבל אני רוצה להגיד משהו על זה.

נירה שפק: דווקא אני רוצה להגיד משהו שהוא אולי לא שגרתי, אבל כשבאתי עם הצבעה בשבוע שעבר, ונלחמתי כאן עם ינון ועם גפני לקבל את ההצעה, ואמרתי להם שייקחו את זה, והיו לנו ויכוחים גם בתוך הקואליציה וגם בינינו, ואני אומרת, קחו כי זה חשוב ונעבוד יחד, וינון התעקש, ולא קיבל את ההמלצה שלי.

נירה שפק: הוא אמר שהוא לוקח את הדרך שהצעתי להם אבל הוא לא היה מוכן להגיע לפשרה שאני הגעתי אליה והוא התעקש יותר, אז ינון, לימדת אותי, בדברים חשובים - - -

ינון אזולאי: זה רק כשאת באופוזיציה, בקואליציה קשה אבל את יכולה עכשיו - - -

נירה שפק: נכון, אני אומרת - - -

ינון אזולאי: במצב של עכשיו את יכולה.

נירה שפק: לא, אל תהרוס לי - - -

נעמה לזימי: כן ילמדו.

נירה שפק: אל תהרוס לי, אבל אני רוצה לקחת את זה למקום אחר.

ינון אזולאי: תודה.

נירה שפק: אני רוצה לקחת מתוך הדבר הזה, ומתוך זה שגם באותה שיחה שהיה כאן אופיר כץ, שבא עם דעה אחרת יחד איתי על נושא אחר ואמר שהוא דווקא מקבל את העמדה הזאת וביקש להוריד את ההסתייגויות.

נירה שפק: זה אומר, שכשאנחנו יודעים מה הדרך אז צריך לעבוד ביחד וצריך להוציא, ופה לימדת אותי שכשזה משהו שהוא בליבה אז לא מתפשרים, והנה הצלחת, אז ברכות, ואני שמחה על ההצלחה שלך.

ינון אזולאי: תודה רבה.

אלכס קושניר: תודה רבה.

אלכס קושניר: כן, חה"כ גפני, בבקשה.

משה גפני: אני רוצה להודות לך, אדוני היו"ר, על המהלך הזה.

משה גפני: זה מהלך שאם היינו עושים אותו בעבר, בעבר הלא רחוק, היינו עושים אותו כאן, היינו חוסכים גם זמן וגם מגיעים להישגים שהם הישגים משמעותיים.

משה גפני: אני רגיל לדבר הזה, ואני מקווה שההסכמה הזאת לגבי הנושאים שתכף אני רוצה להגיד עליהם משפט, תהיה מורה דרך, שלא כל דבר צריך להגיע למלחמה ומאבק.

משה גפני: ועדת הכספים זה מקום בו צריך להגיע להסכמות.

משה גפני: אני מאוד משבח את ינון אזולאי בעניין הזה שהוא הוביל, זו לא הייתה סתם התעקשות, נירה.

נירה שפק: אני יודעת.

משה גפני: זאת לא הייתה סתם התעקשות, ההצעה שלך הייתה הצעה, אבל ההתעקשות של ינון וגם אני התעקשתי, אנחנו ביקשנו שזאת תהיה הוראת קבע אבל הסכמנו להתפשר ברגע שזה הגיע להוראת שעה לשלוש שנים.

משה גפני: אני משבח את אחמד טיבי על הדרישה שלו, והיא דרישה מאוד נכונה, של קרובי משפחה, ואני שמח שאנחנו יכולים בסופו של דבר להגיע למצב, הרי היה אפשר עכשיו, ערב פסח, היה אפשר לשבת עם הסתייגויות ועם כל מה שנלווה לעניין הזה, אפשר להימנע מזה וכולם יוצאים בתחושה שעשו, כמו שאמר שלמה קרעי, עשו בשביל השכבות היותר חלשות, מעמד הביניים, הרי לשם זה מופנה.

משה גפני: אני מבקש ממך, אדוני היו"ר, שתיקח את זה כמורה דרך, ואפשר עוד כמה דברים שאנחנו סיכמנו בעבר ובסוף זה לא התבצע בגלל שהייתה הוראה לא לבצע אותם, אולי באמת צריך לבצע ואז החיים כאן יהיו יותר פשוטים.

אלכס קושניר: יש לנו עוד דרך ארוכה, חה"כ גפני.

משה גפני: כן, בסדר, אבל הדרך הארוכה כבר מתקצרת, כי אני לא חושב שהממשלה תחזיק הרבה זמן.

אלכס קושניר: אתה לא יודע.

משה גפני: אני לא יודע.

אלכס קושניר: אף אחד לא יודע.

נעמה לזימי: היא תמשיך.

אלכס קושניר: אנחנו עושים הכל כדי שזה יחזיק הרבה זמן.

משה גפני: תגידי "בלי נדר".

נעמה לזימי: יאללה, בלי נדר.

אלכס קושניר: כן, ינון.

משה גפני: על כל פנים, שיהיה פסח כשר ושמח לכולם.

אלכס קושניר: תודה רבה.

נעמה לזימי: תודה.

ינון אזולאי: תודה רבה לך.

ינון אזולאי: אדוני היו"ר, קודם כל אני רוצה להגיד לך תודה רבה, באמת, מהרגע הראשון שדיברנו, אמרת לי על גיל 21 שאתה מאמין בזה, היה רק איך לעשות ומה לעשות, אז קודם כל תודה רבה לך על כל המאמץ שעשית.

ינון אזולאי: זה לא מובן מאליו, אבל גם אתה מבין את חשיבות העניין, שפה בוועדת הכספים זאת אחת הוועדות שבה אנחנו עדיין מעבירים דברים בהסכמה ובהבנה.

ינון אזולאי: כמובן לחבריי, הרב גפני, באמת על המאבק, הרב יעקב אשר שגם יש לו חוק שעבר והגיע לוועדת שרים ועבר במליאה על גיל 21, חברי מלכיאלי שיש לו חוק כזה, לי יש חוק כזה, ולשלמה קרעי, אופיר כץ שלא נמצא, באמת עובדים, ואחמד טיבי על קרובי משפחה, שאפו, זה דבר שעוזר לכולנו, זה דבר שהוא חשוב מאוד.

ינון אזולאי: אנחנו עדיין מצרים על זה שגיל 18 לא עבר, אבל אני אומר לך שעשית עבודה ואני באמת מפרגן מכל הלב.

ינון אזולאי: אני רוצה להודות פה גם לשתי נשים, לנירה שפק ולעידית סילמן.

ינון אזולאי: אני אומר לך, נירה שפק, אני חייב להגיד לך שהתחלת עם זה, ועידית סילמן נתנה לנו את הכוח והמנוע באמת להמשיך עם זה.

ינון אזולאי: אז שלא תחשבו שאין דברים עם נירה, יהיו עוד הפתעות אבל אנחנו לא יכולים לדבר על זה עכשיו.

ינון אזולאי: באמת, נירה, יישר כוח על ההצעה שלך, לקחנו את זה וקידמנו את זה.

ינון אזולאי: כמובן, גם לכל צוות הוועדה שבאמת, אתה יודע, החזקנו אותם פה בימי פגרה, הנהלת הוועדה והייעוץ המשפטי - - - רגע, גיא, עד שאנחנו מודים פעם אחת לייעוץ המשפטי, אתה מפריע להם לשמוע?

ינון אזולאי: לשלומית, אתה מפריע לה לשמוע, לכל הלשכה המשפטית, באמת, הטרחנו אתכם עם כל ההסתייגויות, אלפי הסתייגויות, והיו צריכים באמת להתמודד עם הטרלול הזה.

ינון אזולאי: אבל בסופו של דבר, אנחנו מביאים משהו טוב לעם ישראל, ואנחנו מקווים שגם בעזרת השם זה יעבור במהרה במליאה בצורה הטובה ביותר, וזאת בשורה באמת טובה.

אלכס קושניר: כן.

משה גפני: אני נזכרתי, אני רואה את מה שהוא עושה ואני נזכרתי שלא הביאו את הנושא של הנוהל על היתום.

אלכס קושניר: נכון.

משה גפני: הם מטפלים בבעיות ספציפיות, באמת, אני לא מבין.

אלכס קושניר: תשמע, לגבי הנוהל גם דיברנו על זה בשבוע שעבר מולם.

אלכס קושניר: אני חושב שאנחנו נעשה פגישה משותפת, פגישת עבודה - - -

משה גפני: טוב.

אלכס קושניר: ונראה איך פותרים את הסוגייה הזאת, בסדר?

משה גפני: זה לא בסדר, הם מתנהגים בהתנהגות - - -

אלכס קושניר: לא, כי יש פה טענה, הטענה היא שהנוהל מבחינתם הוא בעצם נותן פתרון ושמדובר באיזשהו מקרה ספציפי, אני מציע שנשב ונדבר על זה.

משה גפני: כן, זה גם פגיעה בייעוץ המשפטי פה.

אלכס קושניר: אין פה שום פגיעה בייעוץ המשפטי הייעוץ המשפטי חזק וחסון - - -

משה גפני: כן יש פגיעה, היית, אתה ראית איך הוא ניגש אליה ומצלם לה את הניירות.

אלכס קושניר: רגע שנייה, יעקב אשר, בבקשה.

אלכס קושניר: דובר אחרון, כי אנחנו מיד נצביע על החוק.

ינון אזולאי: פגיעה בשלומית?

ינון אזולאי: אתה פוגע בשלומית עכשיו, הרב גפני?

ינון אזולאי: אתה פוגע בשלומית, נראה לך שהוא יכול על שלומית?

משה גפני: לא יודע.

נירה שפק: רק לפני יעקב אשר, בהקשר לאקונומיקה שיעקב אשר אמר, אז אני חושבת שכמה שאתה בכנסת אתה צריך ללמוד מינון דבר אחר, הוא בחר את הספרייה, הוא לא נוגע באקונומיקה.

אלכס קושניר: כן.

אני שמעתי, ואיך אומרים?

אני תפסתי את זה דקה אחרי.

אלכס קושניר: אתה רוצה להגיד משהו?

אני רוצה במשפט אחד על משהו אחר, אבל שוב להצטרף באמת לברכות, גם לך וגם לחברי ועדת הכספים על קבלת ההסתייגות הזאת ושיפור החוק הזה, למרות שיש עדיין הרבה מה לשפר אבל איך אומרים?

לא כובשים את רומא ביום אחד, ואני מקווה מאוד באמת שזה יוסדר סופית גם.

נושא נוסף, שאני מבין שדיברו עליו גם פה, אני דיברתי גם אתמול וגם שלשום עם שרת הכלכלה, וגם היום, וצריך פה גם את ההתערבות שלכם.

יש את הנושא של הסבסוד של המעונות, שבית המשפט עוד לפני חודשיים שלושה הודיע שהשנה הזאת זה לא יהיה.

יש אלפי משפחות, ברמה הסוציו אקונומית הכי נמוכה, ששלמו כספים, זאת אומרת, גבו מהם לפי הדרגה הגבוהה.

מופקדים להם אלפי שקלים בחשבון הבנק של מדינת ישראל, או המעונות, איך שתקראו לזה, והמשרד לא הצליח לעדכן את הדרגות רק ל-50 אחוזים מהאנשים.

הבטיחה לי שרת הכלכלה שהם הולכים לתת אישור, יש להם אישור מהאוצר.

אני מבין שהחשב הכללי צריך לחתום היום על זה, שהחברה שעושה את העבודה הזאת, יש חברה במיקור חוץ שעושה את העבודה, תעבוד בשתיים או שלוש משמרות עד החג, כדי לעשות כמה שיותר, כדי לנסות כמה שיותר, מדובר באנשים שאין להם מה לאכול, ובערב פסח יש להם חוב שהמדינה חייבת להם בחזרה, של 6,000 או 5,000 או 7,000 שקלים.

אני מבקש גם את התערבותך, עכשיו זה החשב הכללי שצריך רק לחתום.

אני מבין שהוא היה בטקס של מכירת החמץ, הוא מילא את מקומו של השר, כך ראיתי בהודעות, אבל אחרי שהוא סיים את הטקס של מכירת החמץ, אני מבקש ממך כיו"ר ועדה - - -

אלכס קושניר: תסביר לי אחר כך למה אתה מתכוון כי אני לא מכיר את האירוע, ואנחנו נראה מה אפשר לעשות.

כל הדרגות כרגע - - -

אלכס קושניר: הבנתי, אבל - - -

הן לפי הכוונה שהייתה בהתחלה.

אלכס קושניר: בסדר, אני מבין, אבל בוא תן לי הסבר קצת יותר מפורט אחר כך.

המדינה מחזיקה באלפי שקלים לאנשים במצב הסוציו אקונומי הכי נמוך.

אלכס קושניר: חה"כ בני בגין.

זאב בנימין בגין: כן, אדוני היו"ר, כידוע לך ולחברים, לא רק שאינני חבר הוועדה ואני אורח כאן, אלא גם בדרך כלל – את חטאיי אני מזכיר – אני לא מבין מה אתם עושים.

זאב בנימין בגין: אין לי שום מושג בחומר שאתם עוסקים בו, ואני סומך עליכם.

זאב בנימין בגין: לא תמיד יש לנו, או לי, נחת בדיוני הוועדות, אבל בשש, שבע, שמונה הדקות האחרונות, יומיים לפני החג, הסבתם לא רק לעם ישראל כולו כנראה, או לאזרחי ישראל, נחת, אני באמת מבקש להודות לכולם על הנחת שאתם מסיבים לנו.

זאב בנימין בגין: תודה.

אלכס קושניר: תודה רבה.

אלכס קושניר: כן?

שלמה קרעי: זה זמני, חה"כ בגין.

אלכס קושניר: שלומית, בבקשה.

נירה שפק: אתה לא חייב.

שלמה קרעי: בסדר, זמני לחג.

אלכס קושניר: חבר'ה, שקט.

מוסי רז: לא, הוא מדבר לגבי עצמו - - -

נירה שפק: אה, הוא זמני?

אלכס קושניר: כן, חברים.

לגבי הממשלה - - -

אלכס קושניר: אנחנו עוברים להקראה של התיקונים של החוק, בבקשה.

שלומית ארליך: אז בעצם, ההסתייגויות כולן מוסרות?

אלכס קושניר: חוץ מאחת, נכון חה"כ טיבי?

אחמד טיבי: כן.

שלומית ארליך: איזו הסתייגות נשארת?

אלכס קושניר: של גיל 18.

שלומית ארליך: גיל 18.

משה גפני: אבל הסתייגויות דיבור - - -

אלכס קושניר: רשויות דיבור, כמובן.

שלומית ארליך: אבל ברגע שיש הסתייגות, אי אפשר לשים בקשת רשות דיבור, זה או או.

שלמה קרעי: מה?

שלמה קרעי: היא לא שלנו, רק שלו.

שלומית ארליך: אם ההסתייגות היא רק שלו - - -

שלמה קרעי: רק שלו, כן.

משה גפני: אנחנו הסרנו את ההסתייגויות, אנחנו רוצים רק הסתייגות אחת.

ינון אזולאי: אנחנו כולנו מסירים את ההסתייגויות.

משה גפני: כן.

מאשר.

שלומית ארליך: אוקיי, בסדר גמור.

אלכס קושניר: מה?

קריאה: יש עלויות שנכון לשקף.

אלכס קושניר: אוקיי, שנייה.

אלכס קושניר: כן.

שלומית ארליך: אז אני בעצם אעבור על הנוסח, הנוסח נמצא בטאבלט, זה אותו נוסח שהיה בארבעה באפריל, ועליו אני אלביש את התיקונים שביקשתם עכשיו.

שלומית ארליך: אפשר לראות את התיקון הראשון ביחס לנוסח של ההצעה הממשלתית בסעיף 2.

שלומית ארליך: סעיף 1 מדבר על נקודות הזיכוי, סעיף 2 מדבר על מענק העבודה.

שלומית ארליך: שם, ברישא, וזאת שאלה שמופנית לרשות המיסים, אין הלימה בין התאריך העברי לתאריך הלועזי.

שלומית ארליך: התאריך העברי הוא י"א בטבת התשפ"ו, שזה תום שנת 2025, ובתאריך הלועזי כתוב 31 בדצמבר 2024.

שלומית ארליך: מה אתם בעצם מבקשים לקבוע?

קריאה: מה זה?

קריאה: על מה זה?

קריאה: זה עד מתי שיוכלו.

שלומית ארליך: זה ברישא, בעצם המענק משתלם בשנת 2022, אבל לפי מה שהסבירה רשות המיסים - - -

גיא גולדמן: זה לא משנה מבחינה פיסקלית, זה רק עד מתי ההוראה הזאת תעמוד בספר החוקים, אפשר לעשות את זה 2025.

שלומית ארליך: אני רוצה חפיפה בין התאריכים, זה פשוט.

אלכס קושניר: אז 2025?

גיא גולדמן: 2025.

אלכס קושניר: אז תתקנו את התאריך העברי לפי 2025.

נירה שפק: בטאבלט זה כבר מתוקן.

שלומית ארליך: אז זה יהיה עד 2025.

שלומית ארליך: לגבי ההוראה של במקום 23 שנים יבוא 21, אז בעצם זה לא מופיע אצלכם.

שלומית ארליך: יש שני מקומות שזה מופיע, בחוק להגדלת גידור ההשתתפות, בסעיף 1 בהגדרה "עובד" כתוב "יחיד שהוא תושב ישראל שמלאו לו 23 שנים והייתה לו הכנסת עבודה בשנת המס", שם אנחנו נתקן ונהפוך את זה לגיל 21, בהתאם להסכמה.

שלומית ארליך: המקום השני, זה בפרק שמתייחס לעצמאי, זה בסעיף 17(ב), שם כתוב "הוראות פרק ב' לגבי עובד יחולו גם לגבי עצמאי שלו ילדים, ושמלאו לו 23 שנים", אנחנו נתקן פה ל-21.

שלומית ארליך: אם נמצא בהמשך שזה מופיע במקומות נוספים, נתקן בהתאמה.

אלכס קושניר: אוקיי.

שלומית ארליך: בסדר?

שלומית ארליך: רשות המיסים?

גיא גולדמן: כן, כן.

גיא גולדמן: רגע, לכמה שנים הגיל 21 הזה?

אלכס קושניר: גיל 21 זה לשלוש שנים.

שלומית ארליך: זה בעצם לשלוש שנים, אבל המשמעות היא שאנחנו נכניס את זה פה בסעיף 2, ואז זה בעצם יהיה בתקופה שמיום פרסומו ועד שנת 2025, או שאנחנו בעצם רוצים להחיל את זה מעבר?

שלומית ארליך: אנחנו רוצים להחיל את זה בתקופה שבה משתלמת התוספת למענק?

ינון אזולאי: כן, אנחנו לא מדברים רק על התוספת למענק, אנחנו מדברים על גיל 21, לאו דווקא על התוספת למענק, בכלל.

שלומית ארליך: אז אנחנו נחיל את זה באופן כללי, נעשה תיקון לחקיקה כך שיחול שלוש שנים מיום - - -

ינון אזולאי: כן.

אלכס קושניר: כן.

משה גפני: יכול להיות שבאישור התקציב הבא - - -

ינון אזולאי: לא יכול להיות, זה מה שהייתה ההתחייבות פה, שזה יהיה, בסדר?

משה גפני: כן, זה היה הסיכום, שבתקציב יתקנו את זה.

משה גפני: למה את כל הזמן מסתכלת עליהם אם הם מסכימים?

משה גפני: למה את לא מסתכלת עלינו?

שלומית ארליך: בדיוק היישרתי אליך כיוון - - -

משה גפני: בסדר.

אלכס קושניר: הלאה, נקודה הבאה.

גיא גולדמן: רגע, רק להבהיר, זה על עבודה בשנת 2022, 2023 ו-2024.

אלכס קושניר: נכון.

משה גפני: כן, ברור.

ינון אזולאי: רגע, שנייה, אז את המענק הוא לא מקבל?

אלכס קושניר: בטח שכן.

ינון אזולאי: כי המענק הוא על 2021.

אלכס קושניר: לא, המענק הוא על 2022.

ינון אזולאי: אה, סליחה, הוא על 2022, סליחה.

אלכס קושניר: כן.

שלומית ארליך: בסדר.

שלומית ארליך: התיקון הבא שאתם רואים בטאבלט זה בעצם בסעיף 6ד1.

שלומית ארליך: שם תיקנו את מה שהיה במקור 20 אחוזים של המענק ל-40 אחוזים.

שלומית ארליך: בסעיף קטן (ב) במקום 10 אחוזים, 30 אחוזים.

אלכס קושניר: זה הגדלת הפעימה הראשונה.

ינון אזולאי: זה הגדלת הפעימה.

שלומית ארליך: כן, כן.

שלומית ארליך: המילים "בגובה הסכום" זה תיקון שהוא טכני, ניסוחי.

שלומית ארליך: בפסקה (2), מופיע של סעיף קטן (ה), אנחנו שינינו את זה ואתם תראו את זה בהמשך, אבל זה תיקון טכני שמתאים את עצמו לשינוי שעשינו בסעיף קטן (ד).

שלומית ארליך: אני עוברת לסעיף קטן (ד).

שלומית ארליך: בסעיף קטן (ד) יהיה "שולמה לעובד מקדמה בסכום העולה על סכום המענק המוגדל שהוא זכאי לו..." – זה תיקונים טכניים ניסוחיים – "...

שלומית ארליך: יראו את ההפרש בין הסכומים, כסכום ששולם ביתר" זאת בעצם ההוראה שמתייחסת לסכום ששולם ביתר, ולבקשת הוועדה, שרק לגבי הסכום הזה יחולו הוראות חוק קיזוז מיסים כאילו היו חוב מס, ולכן מחקנו את סעיף קטן (ה) שמתייתר, והפכנו בעצם את סעיף קטן (ו) לסעיף קטן (ה).

שלומית ארליך: בהמשך, בסעיף קטן (ב) בעמוד 4 אצלכם, הוספנו הוראה שאומרת "...

שלומית ארליך: רשות המיסים תודיע בכתב למי שהגיש תביעה למענק לשנת 2021 על אפשרותו להגיש בקשה לפי פסקת משנה זו, וכן תפרסם על כך הודעה לציבור".

קריאה: רק להבהיר שהכוונה היא שרשות המיסים ישלחו מכתבים.

אלכס קושניר: בכתב.

קריאה: מכתב, לא שנגיע לכל בית ונוודא שכל בית קיבל.

אלכס קושניר: כתוב, תודיע בכתב, זה מה שכתוב, אז תבצעו את הוראות החוק.

שלומית ארליך: פה אנחנו נצטרך גם להכניס תיקון בסעיף 17(ב) כמו שאמרתי קודם לגבי גיל 21.

אלכס קושניר: אוקיי.

שלומית ארליך: ולעניין קרוב, בעצם מה שאתם מבקשים להוסיף, אז נכניס הוראה שדומה למענקי הקורונה שאומרת "על אף האמור בסעיפים 1, 2, ו-6(ב), עובד שקיבל הכנסת עבודה מקרובו כהגדרתו בפסקה 1 להגדרת קרוב בסעיף 88 לפקודה, יהיה זכאי למענק בעד כל חודש מהחודשים בשנת המס 2022 בשיעור של 40 אחוזים מהמענק שהיה זכאי לו בעד חודשים אלה אילולא קיבל את שכר העבודה מקרובו.

נעה שוקרון: רק לוודא, אנחנו מדברים על הוראת שעה של שנה אחת בלבד, נכון?

אלכס קושניר: כן.

נעה שוקרון: בסדר גמור.

שלומית ארליך: זה הוראה - - -

נעה שוקרון: אנחנו נשקף בסוף את העלויות?

אלכס קושניר: עבור שנת 2022.

נעה שוקרון: לא, אני רק רוצה לוודא, את שיקוף העלויות אתה רוצה שנעשה בסוף במרוכז?

אלכס קושניר: כן.

נעה שוקרון: אוקיי.

שלומית ארליך: לא, אבל רק להבהיר פה עוד פעם, כרגע ההוראה מנוסחת כך שהמענק הזה משתלם מיום פרסומו ועד סוף 2025, אנחנו בעצם נכניס את זה תחת אותו תיקון.

אלכס קושניר: זאת אומרת, זה בגין שנת 2022 אבל התשלום הוא עד שנת 2025, כרגיל.

גיא גולדמן: כן, הזכויות ישמרו על פי הדין הכללי, אבל מדובר על שנה אחת של זכאות.

אלכס קושניר: כן, על שנת 2022.

שלומית ארליך: מדובר על תוספת המענק בשנת 2022.

משה גפני: בסוף השנה, כשתיגמר השנה על פי החוק זה יסתיים, אבל אנחנו נדבר על זה עוד פעם.

שלומית ארליך: אתם תמשיכו לראות את זה עד 2025.

אלכס קושניר: כן, נעה בבקשה, עלויות.

ינון אזולאי: רגע, על קרובי משפחה היא אמרה, נכון?

אלכס קושניר: כן, כן.

שלומית ארליך: זה היה עכשיו.

ינון אזולאי: ועל הניוד נקודות אמרת?

אלכס קושניר: כן.

שלומית ארליך: מה?

אלכס קושניר: היא אמרה שלא.

אלכס קושניר: כן, בבקשה.

ינון אזולאי: לא, היא לא אמרה שלא, אני מבטיח לך.

נירה שפק: היא אמרה מה זה, משמע לא אמרה, משמע לא.

אלכס קושניר: נעה, בבקשה.

למה אתה זוכר הכל?

תגיד, אתה לא יכול לזכור רק חלקים?

אלכס קושניר: זה התפקיד שלי.

זה האקונומיקה, אחרי האקונומיקה תשכח גם את זה.

אלכס קושניר: אני לא מנקה עם אקונומיקה.

אלכס קושניר: כן בבקשה.

נעמה לזימי: חגיגה בספרייה.

נעה שוקרון: הקריאה של החוק הסתיימה?

אלכס קושניר: כן.

נעה שוקרון: הבנתי, טוב.

נעה שוקרון: אז בגין פתיחת האפשרות לקבלת המענק לגיל 21 ומעלה, אנחנו בעצם מדברים על הוראת שעה של שלוש שנים.

נעה שוקרון: הערכת העלות של הדבר הזה היא 20 מיליון שקלים לשנה, וכמו שאמר יו"ר הוועדה, נמצא לכך מקור.

נעה שוקרון: לגבי קרובי משפחה והוראת שעה של שנה אחת - - -

משה גפני: רגע, את אומרת שזה 60 מיליון.

נעה שוקרון: נכון.

משה גפני: אז זה נכון מה שדיברו על 60 מיליון, זאת אומרת, זה 20 מיליון לשנה.

אלכס קושניר: כן.

נעה שוקרון: זה לגבי גיל 21.

נעה שוקרון: לגבי קרובי משפחה, הערכת העלות מדברת על 20 מיליון שקלים לשנה אחת.

אלכס קושניר: אוקיי.

נעה שוקרון: וגם לכך נמצא מקור.

אלכס קושניר: בסדר.

אלכס קושניר: איך אני מצביע?

אלכס קושניר: אני מצביע לפי סעיפים, שלומית?

שלומית ארליך: כן, לפי הסעיפים.

אלכס קושניר: טוב, אז אנחנו עוברים להצבעה על החוק.

אלכס קושניר: סעיף מספר 1 בחוק.

אלכס קושניר: בעד – 6

אלכס קושניר: נמנעים – 0

אלכס קושניר: סעיף מספר 2

אלכס קושניר: בעד – 6

אלכס קושניר: נמנעים – 0

אלכס קושניר: סעיף מספר 3

אלכס קושניר: בעד – 6

אלכס קושניר: נמנעים – 0

אלכס קושניר: סעיף מספר 4, נכון?

אלכס קושניר: אין יותר סעיפים?

משה גפני: רגע, יש הסתייגות של טיבי.

אלכס קושניר: אבל כבר הצבענו עליה.

ינון אזולאי: הצבענו, כבר עליה.

אחמד טיבי: והייתה רוויזיה, אגב.

ינון אזולאי: אז אנחנו מושכים את הרוויזיה, בסדר?

ההסתייגות כבר הוסרה - - -

אחמד טיבי: אה נכון, אני מושך את הרוויזיה.

ינון אזולאי: לא, שנייה, אבל אם ההסתייגות נפלה ומשכנו את הרוויזיה, אז בעצם היא נפלה, אבל היא תעלה בעצם למליאה - - -

אחמד טיבי: היא תעלה במליאה.

זה עובר למליאה.

שלומית ארליך: היא תעלה במליאה.

אלכס קושניר: אוקיי, נצביע על סעיף מספר 4

אלכס קושניר: בעד – 6

אלכס קושניר: נמנעים – 0

אלכס קושניר: אז גם סעיף מספר 4 התקבל פה אחד.

אלכס קושניר: אני צריך להסביר על כל החוק?

שלומית ארליך: לא.

אלכס קושניר: טוב, חברים, אני רוצה להגיד לכם שוב תודה.

ינון אזולאי: רוויזיה.

ינון אזולאי: לא, לא, אפילו בצחוק לא.

אלכס קושניר: אני חושב ששימחנו הרבה מאוד בתים בישראל שהצלחנו להכין את החוק הזה לקריאה שנייה ושלישית בפתחו של חג הפסח, ואני מאוד מקווה שבשבוע הראשון של הכנס אנחנו נעביר את זה באותה מהירות ובאותה יעילות גם במליאה, כדי שאנשים יקבלו את זה.

נירה שפק: אלכס, תרשה לי, אני רוצה להגיד לך לפני החג - - -

אלכס קושניר: רגע, יש לנו עוד דיונים, אנחנו עוד נאחל אחד לשני.

נירה שפק: רק שנייה, לא, על הנושא הזה, באמת תודה, כי זה לא מובן מאליו, וכל דקה שמתקשרים אליך, אם זה בטלפון או בבוקר, אתה עוסק בלנסות למצוא את הפתרון, בלנסות לדבר עם האוצר, לדבר עם האופוזיציה, עם הקואליציה, והעברת את זה בצורה מדהימה.

נירה שפק: יש לך את הערכתי, וזה חשוב, אז תודה לך.

אלכס קושניר: תודה רבה, חברים.

אלכס קושניר: אנחנו הצלחנו לצמצם את הלו"ז, והדיון הבא הוא בשעה 12:15, תודה רבה.